[{"text_idx": "#000000", "text": "Eesti postiajaloo nurgake / Estonian postal history blog"}, {"text_idx": "#000001", "text": "Vigastatud so\u0303duritele u\u0308letru\u0308kk 1926.a. kommertssaadetistel"}, {"text_idx": "#000003", "text": "Lisamaksuga vigastatud so\u0303duritele margid anti algselt va\u0308lja 1920.a. juunis ja seeria koosnes kahest margist: 35+10 penni (sisemaine postkaart 35 penni) ja 70+15 penni (sisemaine lihtkiri 70 penni). Lisamaks (vastavalt 10 vo\u0303i 15 penni) la\u0308ks Eesti Vabadusso\u0303jas kannatada saanute toetuseks. Algsed ilma u\u0308letru\u0308kita vigastatud so\u0303durite margid on postisaadetistel harvaesinevad, kuna need olid mu\u0308u\u0308gil va\u0308he aega. Juba va\u0308hem kui kuu aega pa\u0308rast markide va\u0308lja andmist, 1. juulist, to\u0303usid postitariifid vastavalt 1 marga ja 2 marga peale. Kuna aga suur osa algseid vigastatud so\u0303durite marke oli ja\u0308a\u0308nud mu\u0308u\u0308mata, siis tehti 1920.a. novembris markidele uute tariifide u\u0308letru\u0308kk, vastavalt 1 ja 2 marka, mis siis muutis markide mu\u0308u\u0308gihinda ja frankeerimisva\u0308a\u0308rtust. Lisamaks ja\u0308i endiseks, seega uued va\u0308a\u0308rtused olid 1+0,1 ja 2+0,15 marka."}, {"text_idx": "#000004", "text": "Siin oleval u\u0308mbrikul ongi uue tariifiga \u201c2 mk\u201d u\u0308le tru\u0308kitud margid. Kuna aga kiri on saadetud aastaid hiljem, 1926.a., siis oli vahepeal nende vigastatud so\u0303durite markide staatus taas muutunud. Nagu vo\u0303ime lugeda H&O Eesti Postiajaloo Ka\u0308siraamatust, lk 65 (vabas to\u0303lkes): algsete u\u0308letru\u0308kiga vigastatud so\u0303durite markide mu\u0308u\u0308k lo\u0303ppes detsembris 1921.a., aga seoses postmarkide nappusega paisati nende markide ja\u0308a\u0308nukid uuesti mu\u0308u\u0308gile 1922.a. 27. aprillil, seekord ilma lisamaksuta. Ehk siis 1922.a. ja hiljem mu\u0308u\u0308dud vigastatud so\u0303durite marke sai osta nominaaliga ja lisamaksu, mis oli endiselt margil kirjas, maksta ei tulnud. See seletab ka miks on sellel kommertssaadetisel kasutatud nii palju lisamaksuga marke \u2013 1926.a. enam lisamaksu maksta ei tulnud."}, {"text_idx": "#000005", "text": "Tundub, et neid u\u0308letru\u0308kiga vigastatud so\u0303durite marke paisati postkontoritesse puhanguliselt ka veel peale 1922.a., millest mainis kataloog. Nagu 1926.a. Ka\u0308ru u\u0308mbrik u\u0308lal, panen veel kahe ta\u0308hitud kirja pildid, mis mo\u0303lemad samast aastast ja saadetud samasse kohta, ETK-sse, kuid vastavalt Vana-Ta\u0308nasilmast ja Sillalt. Sellele tuginedes vo\u0303ib suure to\u0303ena\u0308osusega va\u0308ita, et 1926.a. oli neid u\u0308letru\u0308kiga marke veel palju ja\u0308rel ja need paisati uuesti mu\u0308u\u0308gile mitmel pool u\u0308le Eesti."}, {"text_idx": "#000006", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000007", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000011", "text": "Kui omad rohkem infot mo\u0303ne siinse postisaadetise, selle saaja/saatja kohta vo\u0303i oskad muud lisada siis palun saada kommentaar vo\u0303i e-kiri."}]